CELEX: 32006R0970
Language: ro
Date: 2006-06-29
Title: Regulamentul (CE) nr. 970/2006 al Comisiei din 29 iunie 2006 de modificare a Regulamentului (CE) nr. 2305/2003 privind deschiderea și administrarea unui contingent tarifar comunitar pentru importurile de orz din țările terțe

Anunţ juridic important

|

32006R0970

Official Journal L 176 , 30/06/2006 P. 0049 - 0050

		20060629Regulamentul (CE) nr. 970/2006 al Comisieidin 29 iunie 2006de modificare a Regulamentului (CE) nr. 2305/2003 privind deschiderea și administrarea unui contingent tarifar comunitar pentru importurile de orz din țările terțeCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor [1], în special articolul 12 alineatul (1),întrucât:(1) Acordul sub forma unui schimb de scrisori încheiat între Comunitatea Europeană și Statele Unite ale Americii în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 [2], aprobat prin Decizia 2006/333/CE a Consiliului [3], prevede în mod special o creștere cu 6215 tone a cantităților de orz care fac obiectul unui contingent tarifar.(2) Regulamentul (CE) nr. 2305/2003 al Comisiei [4] a deschis un contingent tarifar comunitar pentru orz. Este necesar să se pună în aplicare acordul aprobat prin Decizia 2006/333/CE, prin mărirea cantităților din acest contingent.(3) În scopul simplificării, dispozițiile caduce din Regulamentul (CE) nr. 2305/2003, referitoare la anul 2004, trebuie eliminate.(4) Pentru clarificarea regulilor, este necesar să se precizeze că, în vederea obținerii de licențe e de import, cererile trebuie depuse cel târziu în ziua de luni, dar pot fi depuse și la o dată anterioară.(5) În vederea modernizării gestionării sistemului, este necesar să se prevadă transmiterea pe cale electronică a informațiilor cerute de Comisie.(6) Din nevoia de clarificare, este, de asemenea, necesar să se înlocuiască noțiunea de coeficient de reducere cu noțiunea coeficient de atribuire.(7) Prin urmare, Regulamentul (CE) nr. 2305/2003 ar trebui modificat în consecință.(8) Acordul aprobat prin Decizia 2006/333/CE prevede punerea în aplicare la 1 iulie 2006, este necesar să se prevadă aplicarea prezentului regulament la data publicării în Jurnalul Oficial al Uniunii Europene.(9) Măsurile prevăzute de prezentul regulament sunt conforme cu avizul Comitetului de gestionare a cerealelor,ADOPTĂ PREZENTUL REGULAMENT:Articolul 1Regulamentul (CE) nr. 2305/2003 se modifică după cum urmează:1. Articolul 1 se înlocuiește cu următorul text:"Articolul 1(1) Se deschide un contingent tarifar de 306215 tone pentru importul de orz de la codul NC 100300 (număr de ordine 09.4126).(2) Contingentul tarifar se deschide la 1 ianuarie în fiecare an. Dreptul de import în cadrul contingentului tarifar este de 16 EUR pe tonă.Pentru produsele la care se referă prezentul regulament, a căror cantitate importată depășește cantitatea prevăzută la alineatul (1) al prezentului articol, se aplică articolul 10 alineatul (1) din Regulamentul (CE) nr. 1784/2003."2. Articolul 3 se modifică după cum urmează:(a) Alineatul (1) se modifică după cum urmează:(i) primul paragraf se înlocuiește cu următorul text:"(1) Cererile pentru obținerea licențelor de import se depun în fiecare săptămână pe lângă autoritățile competente din statele membre, până luni la ora 13, ora orașului Bruxelles.";(ii) paragraful al treilea se elimină.(b) La alineatul (2) primul paragraf, prima teză se înlocuiește cu următorul text:"În ultima zi de depunere a cererilor pentru obținerea licențelor, autoritățile competente transmit Comisiei, pe cale electronică, o comunicare în conformitate cu modelul din anexă, precum și cantitatea totală rezultată din suma cantităților indicate în cererile pentru obținerea licențelor de import, până la ora 18, ora orașului Bruxelles."(c) Alineatul (3) se înlocuiește cu următorul text:"(3) În cazul în care cumularea cantităților acordate de la începutul anului și a cantității prevăzute la alineatul (2) depășește cantitatea contingentului în cauză pentru anul respectiv, Comisia stabilește un coeficient de atribuire care trebuie aplicat cantităților cerute, până în a treia zi lucrătoare care urmează după ultima zi de depunere a cererilor."(d) La alineatul (4), prima teză se înlocuiește cu următorul text:"Fără a aduce atingere aplicării alineatului (3), licențele se eliberează în a patra zi lucrătoare care urmează după ultima zi de depunere a cererilor."Articolul 2Prezentul regulament intră în vigoare la data publicării în Jurnalul Oficial al Uniunii Europene.Se aplică de la 1 iulie 2006.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 29 iunie 2006.Pentru ComisieMariann Fischer BoelMembru al Comisiei[1] JO L 270, 21.10.2003, p. 78. Regulament, astfel cum a fost modificat prin Regulamentul (CE) nr. 1154/2005 al Comisiei (JO L 187, 19.7.2005, p. 11).[2] JO L 124, 11.5.2006, p. 15.[3] JO L 124, 11.5.2006, p. 13.[4] JO L 342, 30.12.2003, p. 7. Regulament, astfel cum a fost modificat prin Regulamentul (CE) nr. 777/2004 (JO L 123, 27.4.2004, p. 50).--------------------------------------------------